Twee Somaliese winkels beroof
‘n Somaliese huiswinkeleienaar is verlede Sondagoggend om 09:00 voor sy winkel met ‘n stok geslaan en beroof. Sy winkel in Roosstraat, Blompark, was reeds oop en ‘n 21-jarige man het na bewering R1000 kontant uit die geldlaai geneem. Hy het daarna gevlug maar is later deur die winkeleienaar aan die polisie uitgewys. Hy is ondervra en sy alibi word ondersoek.
In ‘n afsonderlike voorval het drie mans ‘n ander Somaliese winkel by Madeliefiestraat nr 40 die Saterdagaand om 21:00 beroof. Die polisie stel ondersoek in en sal enige inligting wat hul in die ondersoek kan help, verwelkom.